**Ministru kabineta noteikumu projekta „Par Latvijas Republikas valdības un Amerikas Savienoto Valstu valdības savstarpējo līgumu par iepirkumiem aizsardzības vajadzībām**” **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Aizsardzības ministrijas iniciatīvas, lai īstenotu Valsts aizsardzības koncepcijā (apstiprināta MK 2016. gada 24. maijā un Saeimā 2016. gada 16. jūnijā) iestrādāto principu efektīvākai Amerikas Savienoto valstu (turpmāk – ASV) iesaistei drošības stiprināšanā – ar iepirkumu palīdzību attīstīt militāri industriālo sadarbību starp Latvijas Republiku un ASV (65. punkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ASV normatīvais akts *Buy American Act* nosaka, ka ASV valdībai, veicot iepirkumus, priekšroku jādod ASV uzņēmumu ražotajai produkcijai.Līdz ar to Latvijas uzņēmumu dalība ASV iepirkumos ir ierobežota, kavējot Latvijas kā Ziemeļatlantijas līguma organizācijas dalībvalsts apņemšanās nodrošināt aizsardzības spēju savietojamības, savstarpējas aizstājamības un koplietojamības principu ievērošanu izpildi. Lai novērstu šo situāciju, nepieciešama divpusēja Latvijas un ASV valdību līgumapar iepirkumiem aizsardzības vajadzībām noslēgšana.Līdz ar to Aizsardzības ministrija ar ASV Aizsardzības departamentu izstrādājuši starptautiskā līguma “Latvijas Republikas valdības un Amerikas Savienoto Valstu valdības savstarpējais līgums par iepirkumiem aizsardzības vajadzībām” (turpmāk – Līgums) projektu.Līguma noslēgšana atvieglos ne tikai Latvijas uzņēmumu dalību ASV puses organizētajos iepirkumos, bet nodrošinās vienādotas iespējas abu valstu uzņēmējiem piedalīties otras valsts iepirkumu procedūrās. Līguma noslēgšana veicinās Ziemeļatlantijas līguma organizācijas dalībvalstu vairākkārt (tai skaitā NATO dalībvalstu Varšavas samitā) pausto apņemšanos nodrošināt aizsardzības spēju savietojamības, savstarpējās aizstājamības un koplietojamības principu ievērošanu, Latvijas drošības un aizsardzības industrijas rūpnieciskās bāzes attīstību, kā arī standartizācijas militārajā jomā nodrošināšanu abu valstu kā Ziemeļatlantijas līguma organizācijas dalībvalstu starpā. Līgums attiecas uz ASV Aizsardzības departamenta un Latvijas Republikas Aizsardzības ministrijas aizsardzības spējas iegūšanu, īstenojot izpēti un attīstību, izejvielu un materiālu, tostarp aizsardzības priekšmetu, iepirkumus un aizsardzības priekšmetu atbalsta pakalpojumu iepirkumus. Līgums nosaka procedūras savstarpēju iepirkumu realizācijai. Līgums neattiecas uz būvniecību un būvmateriāliem, kas tiek piegādāti saskaņā ar būvlīgumiem. Jāuzsver, ka šādu līgumu ar ASV 2016.gada 23.septembrī ir parakstījusi arī Igaunija un līguma teksts ir identisks parakstāmajam Latvijas un ASV valdību līgumam.Būtiska ir ASV puses prasība, kas izriet no pieņemtās prakses iepirkumu organizēšanā, kur iepirkuma organizētājs nepieciešamības gadījumā veic pārbaudi uzņēmēja, kas piedalās iepirkumā, telpās. Katrā atsevišķā gadījumā šādi nosacījumi tiek izvirzīti arī dalībai iepirkumā un iesniedzot piedāvājumu komersants arī apliecina, ka piekrīt šo prasību izpildei. Attiecīgi šāds nosacījums ir ietverts līgumā ar mērķi noteikt, ka Latvijas valsts institūcijas uz šādiem gadījumiem neattiecina industriālās aizsardzības politiku un nerada šķēršļus otras puses iepirkumu veicēja pārstāvjiem apmeklēt Latvijas uzņēmumu telpas.Papildus jānorāda, ka līgums tiek noslēgts angļu valodā. Tiesību aktu projektam pievienots tulkojums latviešu valodā. Tā kā līgums skar ne tikai Aizsardzība ministrijas komptenci, bet arī Latvijas uzņēmējus, un ASV noteiktā puse šāda veida līguma noslēgšanai ir valsts valdība, tad attiecīgi līgumu paredzēts slēgt starp abu valstu valdībām.Līgums neparedz atšķirīgu regulējumu no spēkā esošajiem nacionālajiem tiesību aktiem iepirkumu jomā.Līguma pielikumos varētu tikt iekļauta līguma nosacījumus precizējoša, bet ne tos būtiski mainoša informācija. Līdz ar to, lai to nodrošinātu, paredzēts nosacījums, ka gadījumā, ja rodas pretrunas starp līguma un tā pielikumu noteikumiem, tad līguma pamatteksts būs noteicošais attiecībā pret pielikumu. Grozījumi tiks veikti ar atsevišķu vienošanos un kļūs par līguma neatņemamu sastāvdaļu. Šis līgums stājas spēkā tad, kad to ir parakstījušas abas Puses, paliek spēkā piecus gadus un tiek automātiski pagarināts uz nākamajiem piecu gadu periodiem, ja vien kāda no Pusēm to neizbeidz, par to sešus mēnešus iepriekš rakstiski paziņojot otrai Pusei. Vienlaikus jānorāda, ka šāds rakstisks paziņojums līguma izbeigšanas gadījumā tiks nodots, izmantojot diplomātiskos kanālus. |
| 3. | Projekta izstrādē iesaistītās institūcijas | Aizsardzības ministrija, ASV Aizsardzības departaments. |
| 4. | Cita informācija | Standartizācijas, aizsardzības spēju savietojamības, savstarpējās aizstājamības un koplietojamības principu ievērošanu īstenošanu pamato Ziemeļatlantijas līguma organizācijas politiskie, plānošanas un standartizācijas dokumenti, Standartizācijas likums, Ministru kabineta 2012.gada 27.novembra noteikumi Nr.804 ”Standartizācijas noteikumi militārajā jomā”.Aizsardzības spēju savietojamība, savstarpējā aizstājamība un koplietojamība ir kolektīvās aizsardzības un NATO kā sabiedroto apvienības darbības pamatprincipi, kas iedibināti jau izveidojot NATO, un nenogurstoši tiek apliecināti joprojām (skatīt 2016.gada NATO dalībvalstu Varšavas samita komunikē). |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzņēmumi, kas specializējas preču ražošanā vai pakalpojumu sniegšanā aizsardzības un drošības jomā un ir ieinteresēti piedalīties ASV valsts institūciju organizētos iepirkumos.  |
| 2. | Tiesiskā regulējuma ietekme uz tautsaimniecību un administratīvo slogu | Iespējama ASV noieta tirgus atvēršana Latvijas uzņēmējiem. Tiesību akta ietekme uz administratīvo slogu nav saskatāma. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | 1949.gada 4.aprīļa Ziemeļatlantijas līgums. |
| 3. | Cita informācija | Nav. |

**V sadaļas 1.tabula Tiesību akta projekta atbilstība ES tiesību aktiem – nav attiecināms.**

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1949.gada 4.aprīļa Ziemeļatlantijas līgums |
| A | B | C |
| 1949.gada 4.aprīļa Ziemeļatlantijas līgums3.pants – Lai pēc iespējas efektīvāk izpildītu Līguma mērķus, Puses, katra atsevišķi vai visas kopā, ar ilgstošiem un efektīviem pašu centieniem un savstarpējo palīdzību uzturēs un attīstīs savas individuālās un kolektīvās spējas pretoties bruņotam uzbrukumam.4.pantsPuses kopīgi apspriedīsies jebkurā brīdī, kad vien, pēc jebkuras Puses uzskatiem, būs apdraudēta jebkuras Puses teritoriālā integritāte, politiskā neatkarība vai drošība.  | Ar līguma noslēgšanu un izpildi īstenojot aizsardzības spēju savietojamības, savstarpējās aizstājamības un koplietojamības principu ievērošanu, Latvija kā Ziemeļatlantijas līguma organizācijas dalībvalsts uzturēs un attīstīs valsts individuālās un NATO ietvaros kolektīvās spējas pretoties bruņotam uzbrukumam, līdz ar to tiks sekmēta spēja novērst Puses teritoriālā valsts integritātes, politiskā neatkarības, drošības apdraudējumu. Tiek nodrošināta iespēja saņemt un pilnvērtīgi izmantot sabiedroto palīdzību.  | Saistības tiek izpildītas daļēji – līguma noslēgšana un izpilde ir tikai viens no daudziem kolektīvās aizsardzības sistēmas stiprināšanas pasākumiem.  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Plānota aizsardzības un drošības jomā darbojošos uzņēmumu informēšana ar Latvijas drošības un aizsardzības industriju federācijas starpniecību, kā arī citu ieinteresēto uzņēmēju informēšanu Aizsardzības ministrijas ikgadēji organizēto industrijas dienu laikā, kā arī ar mediju starpniecību. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks izpildīts esošo pārvaldes funkciju ietvaros.  |
| 3. | Cita informācija | Nav. |

**Anotācijas III un IV sadaļa – projekts šīs jomas neskar.**

Aizsardzības ministrs R.Bergmanis

Vīza: valsts sekretārs J. Garisons

11.01.2017.

1117

Edgars Kiukucāns

edgars.kiukucans@mod.gov.lv

tālr. 67335158